kardosdrur/scandi-wiki huggingface dataset:
Quacks

Quacks var en dansk folkgruppe, der eksisterede fra omkring 1967 til 1970. Den blev grundlagt under navnet Four Quacks af Kirsten Granau (vokal), Bent Steen (guitar) og Finn Holst Møller (bas). Ved et tilfælde kom Michael Bundesen med i sommeren 1967 som guitarist.

De spillede på bl.a. barer, restauranter og markeder, og endte på et tidspunkt hos entertaineren Fritz Ruzickas Dancing Cabaret, hvor de vandt en talentpris. Flere aviser roste gruppen for at synge på dansk.

Møller forlod dog gruppen inden de begyndte at indspille, og de gik derfor i studiet som en trio. De udgav også singlen "Boink", som formåede at nå fjerdepladsen på den første udgave af den nyetablerede Dansktop-hitliste. Ugen efter var den nummer fem, og herefter røg den ud af listen. De udgav singlen "Gustav" / "Solskin Ombord", hvor "Gustav" var en Gustav Winckler-parodi, som Berlingske skrev var "afsindig morsom gjort".

De skiftede dog kort efter til at synge på engelsk, og de indspillede deres engelsksprogede debutalbum Danish Design i marts 1968.

Bundesen og Granau forlod gruppen i 1969, og de blev erstattet af Michael Elo og hans søster Ianne Elo. Med den nye sammensætning indspillede og udgav de yderligere en single "Bum" / "Bang", som udkom i 1969. Gruppen fortsatte i omkring et år herefter, inden den gik i opløsning.

Diskografi 
Album
 Danish Design (1968)

Singler
 "Boink" (1968)
 "Gustav" / "Solskin Ombord" (1968)
 "Bum" / "Bang" (1969)

Referencer

Eksterne henvisninger 
 

Folkemusikgrupper fra Danmark
Musikgrupper fra 1967
Musikgrupper opløst i 1970
Luigi Riva

Luigi "Gigi" Riva (født 7. november 1944 i Leggiuno, Italien) er en italiensk tidligere fodboldspiller (angriber), og den mest scorende spiller i det italienske landsholds historie.

Riva blev europamester med Italiens landshold ved EM 1968 på hjemmebane, og spillede én af italiernes tre kampe i turneringen. I alt nåede han at spille 42 kampe for landsholdet, hvori han scorede hele 35 mål. Han deltog også ved både VM 1970 i Mexico og VM 1974 i Vesttyskland.

På klubplan spillede Riva størstedelen af sin karriere hos Cagliari på Sardinien, og han vandt ét italiensk mesterskab med klubben, i 1970. Han blev desuden tre gange, i 1967, 1969 og 1970, topscorer i Serie A, og ved sit karrierestop havde han scoret over 200 mål for Cagliari.

I 1969 blev Riva nr. 2 i Ballon d'Or-kåringen, kun overgået af landsmanden Gianni Rivera. Året efter, i 1970, sluttede han på 3. pladsen. Her blev vinderen vesttyske Gerd Müller.

Referencer

Eksterne henvisninger 
 

Fodboldspillere fra Italien
Fodboldspillere fra Cagliari Calcio
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Sandro Salvadore

Sandro Salvadore (29. november 1939 - 4. januar 2007) var en italiensk fodboldspiller (libero/midterforsvarer).

Salvadore blev europamester med Italiens landshold ved EM 1968 på hjemmebane, og spillede én af italiernes tre kampe i turneringen. I alt nåede han at spille 36 kampe for landsholdet, og han deltog også ved både VM 1962 i Chile og VM 1966 i England.

På klubplan repræsenterede Salvadore henholdsvis AC Milan i sin fødeby samt Juventus i Torino. Han vandt flere italienske mesterskaber med begge klubber.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Fodboldspillere fra Juventus F.C.
Fodboldspillere fra AC Milan
Personer fra Milano
Antonio Juliano

Antonio Juliano (født 1. januar 1943 i Napoli, Italien) er en italiensk tidligere fodboldspiller (midtbane).

Juliano blev europamester med Italiens landshold ved EM 1968 på hjemmebane, og spillede to af italiernes tre kampe i turneringen. I alt nåede han at spille 18 kampe for landsholdet, og han deltog også ved både VM 1966 i England, VM 1970 i Mexico og VM 1974 i Vesttyskland.

På klubplan repræsenterede Juliano i hele 16 år SSC Napoli i sin fødeby. Han vandt en enkelt gang pokalturneringen Coppa Italia med klubben. Han stoppede karrieren efter et enkelt år hos Bologna FC.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Fodboldspillere fra S.S.C. Napoli
Fodboldspillere fra Bologna FC
Personer fra Napoli
Giacomo Bulgarelli

Giacomo Bulgarelli (24. oktober 1940 - 12. februar 2009) var en italiensk fodboldspiller (midtbane).

Bulgarelli blev europamester med Italiens landshold ved EM 1968 på hjemmebane, uden dog at komme på banen i turneringen. I alt nåede han at spille 29 kampe for landsholdet, og han deltog også ved både VM 1962 i Chile og VM 1966 i England.

På klubplan spillede Bulgarelli 16 år hos Bologna FC. Han vandt både et italiensk mesterskab og to Coppa Italia-titler med klubben.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Fodboldspillere fra Bologna FC
Giancarlo Bercellino

Giancarlo Bercellino (født 9. oktober 1941 i Gattinara, Italien) er en italiensk tidligere fodboldspiller (forsvarer).

Bercellino blev europamester med Italiens landshold ved EM 1968 på hjemmebane, og spillede én af italiernes tre kampe i turneringen. I alt nåede han at spille seks kampe for landsholdet.

På klubplan repræsenterede Bercellino i otte år Juventus i Torino, og spillede siden også for Brescia og Lazio. Med Juventus vandt han både det italienske mesterskab og pokalturneringen Coppa Italia.

Referencer

Eksterne henvisninger 
 

Fodboldspillere fra Italien
Fodboldspillere fra Juventus F.C.
Fodboldspillere fra SS Lazio
Fodboldspillere fra Brescia Calcio
Giancarlo De Sisti

Giancarlo De Sisti (født 13. marts 1943 i Rom, Italien) er en italiensk tidligere fodboldspiller (midtbane) og -træner.

De Sisti blev europamester med Italiens landshold ved EM 1968 på hjemmebane, og spillede én af italiernes tre kampe i turneringen. I alt nåede han at spille 29 kampe for landsholdet, og han deltog også ved VM 1970 i Mexico.

På klubplan repræsenterede De Sisti i 10 år AS Roma i sin hjemby, og havde desuden et ni år langt ophold hos Fiorentina. Han vandt pokalturneringen Coppa Italia med begge klubber, mens det med Fiorentina også blev til et italiensk mesterskab, i 1969.

Referencer

Eksterne henvisninger 
 

Fodboldspillere fra Italien
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Fodboldtrænere fra Italien
Fodboldspillere fra ACF Fiorentina
Fodboldspillere fra AS Roma
Personer fra Rom
Angelo Anquilletti

Angelo Anquilletti (25. april 1943 - 9. januar 2015) var en italiensk fodboldspiller (forsvarer).

Anquilletti blev europamester med Italiens landshold ved EM 1968 på hjemmebane, uden dog at komme på banen i turneringen. I alt nåede han at spille to kampe for landsholdet, to venskabskampe mod Mexico i 1969.

På klubplan repræsenterede Anquilletti i hele 11 år AC Milan i sin fødeby. Han vandt adskillige titler med klubben, blandt andet det italienske mesterskab, pokalturneringen Coppa Italia samt Mesterholdenes Europa Cup og Europa Cuppen for Pokalvindere.

Referencer

Eksterne henvisninger 
 

Fodboldspillere fra Italien
Fodboldspillere fra A.C. Monza Brianza 1912
Fodboldspillere fra AC Milan
Fodboldspillere fra Atalanta BC
Enzo Robotti

Enzo Robotti (født 13. juni 1935 i Alessandria, Italien) er en italiensk tidligere fodboldspiller (forsvarer).

Robotti spillede hele sin karriere i hjemlandet, hvor han blandt andet repræsenterede Juventus, Fiorentina og Roma. Han vandt pokalturneringen Coppa Italia med Fiorentina i 1961.

For det italienske landshold spillede Robotti 15 kampe. Han deltog ved VM 1962 i Chile, og spillede to af italienernes tre kampe i turneringen.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1962
Fodboldspillere fra AS Roma
Fodboldspillere fra Brescia Calcio
Fodboldspillere fra ACF Fiorentina
Fodboldspillere fra Juventus F.C.
Giampaolo Menichelli

Giampaolo Menichelli (født 29. juni 1938 i Rom, Italien) er en italiensk tidligere fodboldspiller (angriber).

Menichelli spillede hele sin karriere i hjemlandet, hvor han blandt andet repræsenterede Parma, Roma og Juventus. Hos Juventus var han med til at vinde både det italienske mesterskab og pokalturneringen Coppa Italia.

For det italienske landshold spillede Menichelli ni kampe. Han deltog ved VM 1962 i Chile, og spillede to af italienernes tre kampe i turneringen.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1962
Fodboldspillere fra AS Roma
Fodboldspillere fra Parma FC
Fodboldspillere fra Cagliari Calcio
Fodboldspillere fra Brescia Calcio
Fodboldspillere fra Juventus F.C.
Personer fra Rom
José Altafini

José João Altafini (født 14. juli 1938 i Piracicaba, Brasilien) er en brasiliansk tidligere fodboldspiller (angriber) og verdensmester med Brasiliens landshold fra VM i 1958.

Altafini var med på det brasilianske landshold, der vandt guld ved VM i 1958 i Sverige. Han spillede én af brasilianernes kampe ved turneringen, en gruppekamp mod Østrig, hvor han scorede to mål. Efter VM flyttede Altafini til Italien for at være professionel i den italienske liga, og han spillede efterfølgende også for det italienske landshold, som han repræsenterede ved VM 1962 i Chile. Her fik han spilletid i to af italienernes tre kampe i turneringen.

Indtil VM 1958 spillede Altafini på klubplan for São Paulo-storklubben Palmeiras. Han spillede resten af sin karriere i Italien og Schweiz, hvor han blandt andet repræsenterede Milan, Napoli og Juventus.

Referencer

Eksterne henvisninger 
 

Fodboldspillere fra Brasilien
Fodboldspillere fra Italien
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Palmeiras
Fodboldspillere fra S.S.C. Napoli
Fodboldspillere fra Juventus F.C.
Fodboldspillere fra AC Milan
Verdensmestre i fodbold
Annabelle Comes Home

Annabelle Comes Home er en amerikansk gyserfilm instrueret af Gary Dauberman fra 2019.

Medvirkende 
 Vera Farmiga som Lorraine Warren
 Mckenna Grace som Judy Warren
 Patrick Wilson som Ed Warren
 Madison Iseman som Mary Ellen
 Katie Sarife som Daniela
 Stephen Blackehart som Thomas
 Steve Coulter som Father Gordon
 Samara Lee som Annabelle Mullins
 Joseph Bishara som Annabelles dæmon

Eksterne henvisninger 

Amerikanske film fra 2019
Gyserfilm fra USA
Thrillerfilm fra USA
Overnaturlige gyserfilm
Rocketman

Rocketman er en amerikansk-britisk film instrueret af Dexter Fletcher fra 2019, der fortæller historien om den britiske musiker Elton John.

Medvirkende 
 Taron Egerton som Elton John
 Jamie Bell som Bernie Taupin
 Richard Madden som John Reid
 Bryce Dallas Howard som Sheila Eileen
 Stephen Graham som Dick James
 Jason Pennycooke som Wilson
 Charlie Rowe som Ray Williams
 Gemma Jones som Ivy
 Kit Connor som Ældre Reggie

Priser

Eksterne henvisninger 

Amerikanske film fra 2019
Biografiske film fra USA
Elton John
Britiske film fra 2019
Musicalfilm fra USA
Humberto Maschio

Humberto Dionisio Maschio (født 20. februar 1933 i Avellaneda, Argentina) er en argentinsk tidligere fodboldspiller (angriber/midtbane).

Maschio var med på det argentinske landshold, der vandt guld ved de sydamerikanske mesterskaber i 1957, og han blev samtidig turneringens topscorer. Da han senere spillede i italiensk fodbold fik han italiensk statsborgerskab. Han deltog ved VM 1962 i Chile for Italien, hvor han fik spilletid i én af landets tre kampe.

På klubplan spillede Maschio i den argentinske liga for Quilmes og Racing Club. Han tilbragte desuden ni år i Italien, hvor han blandt andet repræsenterede Atalanta og Fiorentina.

Referencer

Eksterne henvisninger 
 

Fodboldspillere fra Argentina
Fodboldspillere fra Italien
Deltagere ved verdensmesterskabet i fodbold 1962
Fodboldspillere fra Racing Club de Avellaneda
Fodboldspillere fra Quilmes Atlético Club
Fodboldspillere fra Bologna FC
Fodboldspillere fra Atalanta BC
Fodboldspillere fra ACF Fiorentina
Fodboldspillere fra FC Internazionale Milano
Enrico Albertosi

Enrico Albertosi (født 2. november 1939 i Pontremoli, Italien) er en italiensk tidligere fodboldspiller (målmand).

Albertosi blev europamester med Italiens landshold ved EM 1968 på hjemmebane, uden dog at komme på banen i turneringen. I alt nåede han at spille 34 kampe for landsholdet, og han deltog også ved både VM 1962 i Chile, VM 1966 i England, VM 1970 i Mexico og VM 1974 i Vesttyskland.

På klubplan tilbragte Albertosi sin hele 26 år lange seniorkarriere i hjemlandet, hvor han spillede for blandt andet Fiorentina, Cagliari og AC Milan. Han vandt det italienske mesterskab med både Cagliari og Milan.

Referencer

Eksterne henvisninger 
 

Fodboldspillere fra Italien
Fodboldspillere fra AC Milan
Fodboldspillere fra ACF Fiorentina
Fodboldspillere fra Cagliari Calcio
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Angelo Sormani

Ángelo Benedicto Miguel Sormani (født 3. juli 1939 i Jaú, Brasilien) er en brasiliansk tidligere fodboldspiller (angriber) og -træner, naturaliseret italiener.

Sormani flyttede i en ung alder til Italien, hvor han tilbragte størstedelen af sin karriere. Her repræsenterede han blandt andet Roma, Milan, Napoli og ACF Fiorentina. Han vandt det italienske mesterskab med Milan i 1968.

Efter at have fået italiensk statsborgerskab debuterede Sormani for Italiens landshold i 1962, og samme år var han med i truppen til VM i Chile. Her spillede han én af italienernes tre kampe i turneringen.

Sormani er far til en anden italiensk fodboldspiller og -træner, Adolfo Sormani.

Referencer

Eksterne henvisninger 
 

Fodboldspillere fra Brasilien
Fodboldspillere fra Italien
Deltagere ved verdensmesterskabet i fodbold 1962
Fodboldspillere fra Santos FC
Fodboldspillere fra Vicenza Calcio
Fodboldspillere fra AS Roma
Fodboldspillere fra AC Milan
Fodboldspillere fra ACF Fiorentina
Fodboldspillere fra UC Sampdoria
Fodboldspillere fra S.S.C. Napoli
Fodboldtrænere fra Italien
Fodboldtrænere fra Brasilien
Francesco Janich

Francesco Janich (født 27. marts 1937 i Udine, Italien, død 2. december 2019) var en italiensk fodboldspiller (sweeper).

Janich spillede hele sin karriere i hjemlandet, hvor han blandt andet tilbragte tre år hos Lazio og 11 hos Bologna. Hos Bologna var han med til at vinde både det italienske mesterskab og pokalturneringen Coppa Italia.

For det italienske landshold spillede Janich seks kampe. Han deltog ved både VM 1962 i Chile og VM 1966 i England. Ved begge slutrunder var han på banen i én kamp.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Bologna FC
Fodboldspillere fra SS Lazio
Fodboldspillere fra Atalanta BC
Aldo Donati

Aldo Donati (29. september 1910 - 3. november 1984) var en italiensk fodboldspiller (midtbane).

Donati blev verdensmester med Italiens landshold ved EM 1938 i Frankrig, omend han ikke var på banen i nogen af italienernes fire kamp i turneringen. Han nåede aldrig at spille en landskamp. På klubplan tilbragte han hele karrieren i hjemlandet, hvor han repræsenterede henholdsvis, Bologna, Roma og Inter.

Referencer

Eksterne henvisninger 
 

Fodboldspillere fra Italien
Fodboldspillere fra AS Roma
Fodboldspillere fra Bologna FC
Fodboldspillere fra FC Internazionale Milano
Personer fra Bologna
Verdensmestre i fodbold
Drabssagen i Hadsund

Drabssagen i Hadsund eller Kvindedrabet i Hadsund var et mord, der skete tidligt om morgenen den 11. november 2018 i Hadsund. Klokken 04.20 modtog Nordjyllands Politi en anmeldelse om en alvorlig forbrydelse i Nørregade i Hadsund. Her blev liget af en 40-årig kvinde fra Viborg fundet forsøgt parteret i en garage i baggården på adressen Nørregade 10. Hun var blevet dræbt med 10 knivstik i halsen og hovedet.

Politiet ankom til adressen klokken 04.48, hvor man anholdt og sigtede en 28-årig mand fra lokalområdet for manddrab. Han befandt sig på adressen med blod på kroppen. Under grundlovsforhøret samme dag indledte anklager Peter Rask med at sigte den 28-årige mand for at have dræbt en kvinde med en kniv. Resten af grundlovsforhøret foregik bag lukkede døre som følge af anbefalinger fra forsvarer og anklager. Dommeren nedlagde navneforbud af hensyn til den sigtedes familie. Den 28-årige blev varetægtsfængslet i fire uger indtil 4. december. Varetægtsfængslingen blev siden forlænget flere gange

Politiets efterforskning viste allerede den 12. november, at den 28-årige og den dræbte kvinde havde mødtes helt tilfældigt under en bytur i Hadsund på bodegaen Jagtstuen i Storegade, samme aften som drabet fandt sted.

Ved politiets ransagning af den 28-åriges bolig fandt man tegninger af en halshugget person og nogle tegninger med seksuelt motiv. Derudover blev der fundet en bog skrevet af den dømte morder Peter Lundin.

I flere dage efter den alvorlige forbrydelse var politiet massivt til stede i Hadsund for at sikre spor samt for at få klarlagt den 28-åriges færden i byen op til drabet. Der blev blandt andet afspærret et større område bag Hadsund Rådhus, hvor flere af politiets hundepatruljer ledte efter spor.

Omtale 
Drabssagen satte Hadsund på det danske medielandkort, og den blev flere gange omtalt i de største medier i Danmark; DR, TV2, Jyllands-Posten, Berlingske,  Politiken,  B.T.,  Børsen og  Kristeligt Dagblad.

Lokalt blev sagen dækket af TV2 Nord, Tv2midtvest, Nordjyske Stiftstidende,, Randers Amtsavis samt Århus Stiftstidende, 

I Sverige og Norge blev den omtalt i Expressen, VG, og Aftenposten.

Retten 
Retssagen mod den 28-årige mand foregik over to dage den 25. og 26. juni 2019 ved Retten i Aalborg.
Den 28-årige mand nægtede sig skyldig i anklagerne om drab og usømmelig omgang med liget. Men han erkendte de faktiske omstændigheder, oplyste hans forsvarsadvokat Mogens Kjær.

Kilder

Eksterne henvisninger 
 TV2Nord - Tema: Kvindedrabet i Hadsund 

 

Hadsund
Mariagerfjord Kommune
Begivenheder i 2018
Silvio Piola

Silvio Piola (29. september 1913 - 4. oktober 1996) var en italiensk fodboldspiller (angriber).

Piola blev verdensmester med Italiens landshold ved EM 1938 i Frankrig, hvor han spillede alle italienernes kampe og scorede fem mål, hvilket rakte til en andenplads på turneringens topscorerliste. Han nåede i alt at lave hele 30 mål i 34 landskampe.

På klubplan spillede Piola en årrække hos Rom-storklubben SS Lazio, og havde desuden ophold hos blandt andet Torino og Juventus. I 1943 blev han topscorer i Serie A.

Referencer

Eksterne henvisninger 
 

Fodboldspillere fra Italien
Fodboldspillere fra Torino FC
Fodboldspillere fra Juventus F.C.
Fodboldspillere fra SS Lazio
Verdensmestre i fodbold
Carlo Ceresoli

Carlo Ceresoli (14. juni 1910 - 22. juli 1995) var en italiensk fodboldspiller (målmand).

Ceresoli blev verdensmester med Italiens landshold ved EM 1938 i Frankrig, omend han ikke var på banen i nogen af italienernes fire kampe i turneringen. Han nåede i alt at spille 8 landskampe. På klubplan tilbragte han hele karrieren i hjemlandet, hvor han repræsenterede henholdsvis Atalanta, Genoa, Bologna, Juventus og Ambrosiana-Inter.

Referencer

Eksterne henvisninger 
 

Fodboldspillere fra Italien
Fodboldspillere fra Juventus F.C.
Fodboldspillere fra Genoa C.F.C.
Fodboldspillere fra Atalanta BC
Fodboldspillere fra Bologna FC
Fodboldspillere fra FC Internazionale Milano
Personer fra Bergamo
Verdensmestre i fodbold
Ugo Locatelli

Ugo Locatelli (5. februar 1916 - 28. maj 1993) var en italiensk fodboldspiller (angriber/midtbane).

Locatelli blev verdensmester med Italiens landshold ved EM 1938 i Frankrig, og spillede samtlige italienernes fire kampe i turneringen. Han nåede i alt at spille 22 landskampe, og var også med til at vinde guld ved OL 1936 i Berlin.

På klubplan spillede Locatelli for henholdsvis Atalanta, Brescia, Ambrosiana-Inter og Juventus. Han vandt to italienske mesterskaber med Ambrosiana-Inter og ét med Juventus

Referencer

Eksterne henvisninger 
 

Fodboldspillere fra Italien
Fodboldspillere fra Brescia Calcio
Fodboldspillere fra Atalanta BC
Fodboldspillere fra Juventus F.C.
Fodboldspillere fra FC Internazionale Milano
Verdensmestre i fodbold
Olympiske mestre fra Italien
Mario Genta

Mario Genta (1. marts 1912 - 9. januar 1993) var en italiensk fodboldspiller (midtbane).

Genta blev verdensmester med Italiens landshold ved EM 1938 i Frankrig, omend han ikke var på banen i nogen af italienernes fire kampe i turneringen. Han nåede at spille to landskampe, to venskabskampe mod Tyskland i 1939. På klubplan spillede han blandt andet for Juventus og Genoa.

Referencer

Eksterne henvisninger 
 

Fodboldspillere fra Italien
Fodboldspillere fra Juventus F.C.
Fodboldspillere fra Genoa C.F.C.
Personer fra Torino
Verdensmestre i fodbold
Renato Olmi

Renato Olmi (12. juli 1914 - 15. maj 1985) var en italiensk fodboldspiller (midtbane).

Olmi blev verdensmester med Italiens landshold ved EM 1938 i Frankrig, omend han ikke var på banen i nogen af italienernes fire kampe i turneringen. Han nåede at spille tre landskampe, tre venskabskampe i 1940. På klubplan spillede han for blandt andet Ambrosiana-Inter og Juventus.

Referencer

Eksterne henvisninger 
 

Fodboldspillere fra Italien
Fodboldspillere fra Juventus F.C.
Fodboldspillere fra FC Internazionale Milano
Verdensmestre i fodbold
Axios (nyhedsmedie)

Axios (stiliseret som AXIOS) er en amerikansk, digital nyhedstjeneste grundlagt i 2016 af tidligere Politico-journalister Jim VandeHei, Mike Allen, og Roy Schwartz. Nyhedsmediet blev officielt lanceret i 2017. Webstedets navn kommer fra  (áxios), hvilket betyder "værdig".  Ifølge stifterne er det etablerede mediebillede "ødelagt" af en model, VandeHei til mediet VanityFair forklarer som "bare skaber en masse internettrafik". Axios dækker emnerne erhverv, teknologi, politik og medier.

Grundlæggelse 
Axios  grundlægger Jim VandeHei har udtalt, at han sigter efter en blanding af The Economist og Twitter . VandeHei har sagt, at Axios ville fokusere på "kollisionen mellem teknologi og områder som bureaukrati, sundhedspleje, energi og transportinfrastrukturen" . Ved lanceringen blev Nicholas Johnston, en tidligere administrerende redaktør på Bloomberg LP, ansat som chefredaktør.

Indhold 
Axios' indhold er rettet mod digitale platforme som Facebook og Snapchat såvel som på dets eget website. Indholdet udsendes desuden igennem nyhedsbreve blandt andre under temaerne politik, teknologi og sundhed. Derudover skriver medstifter Mike Allen, som tidligere forfattede nyhedsbrevet "the Playbook" hos Politico, hver dag en nyhedsopsamling. Axios' nyheder udmærker sig ved deres kortfattedhed og direkte fremgangsmåde. Opslagende, der tilnærmelsesvis ligner indlæg på sociale medier som Facebook, er som regel kortere end 300 ord og inddelt i under mellemrubrikker, som f.eks. "Hvorfor er dette vigtigt:", "Hurtig gennemgang:" eller "I mellem linjerne:".

Mediets journalister optræder med jævne mellemrum på tv-stationerne NBC News og MSNBC, der begge er eget af NBC. NBC er også finansierende af Axios. Mike Allen, Axios' medstifter, optræder fra tid til anden på nyheds- og aktualitetsprogrammet Morning Joe, der sendes hver morgen på MSNBC.

Referencer 

Medier fra USA